**NÓRÁP ÖNKORMÁNYZAT**

**KÉPVISELŐ-TESTÜLETE**

8591 Nóráp Kossuth utca 48.

***Szám***: Pk 77-1/2022.

**Jegyzőkönyv**

***Készült***: Nóráp Község Önkormányzat képviselő-testületének 2022. január 17-én 18.00 órakor megtartott nyilvános testületi ülésről.

***Az ülés helye: Polgármesteri Hivatal***

Nóráp Kossuth utca 48.

***Jelen vannak***: Antalné Ihász Mária polgármester

Kereszt Roland képviselő

Tóth Orsolya képviselő (3 fő)

Horváth József és Trombitás Ádám távolmaradását előzetesen bejelentette.

Tanácskozási joggal részt vett: Kissné Szántó Mária jegyző

**Antalné Ihász Mária polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta. (jelenléti ív jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

1.) Polgármester tiszteletdíjának és költségtérítésének megállapítása

2.) Alpolgármester tiszteletdíjának és költségtérítésének megállapítása

3.) Kötelező felvételt biztosító általános iskolai körzethatárok elfogadása

A képviselők a javaslattal egyetértettek.

**Napirend tárgyalása:**

**1.) Polgármester tiszteletdíjának és költségtérítésének megállapítása**

**Előadó: Kissné Szántó Mária jegyző**

**Kissné Szántó Mária jegyző** tájékoztatta a képviselőket, hogy Magyarország helyi önkormányzatairól szóló 2011. évi CLXXXIX. törvény (továbbiakban: Mötv) 71. §. határozza meg a társadalmi megbízatású polgármester tiszteletdíjátösszegszerűen, erre vonatkozóan a testületnek mérlegelési lehetősége nincs. Azonban a Mötv. 71. §. (5) bekezdése lehetőséget ad a polgármesternek a tiszteletdíjról, vagy annak egy részéről történő lemondásra.

Fent hivatkozottak alapján a polgármester havi tiszteletdíja 260.000 Ft.

Ezen összeg 15 %-a erejéig a polgármester költségtérítésre is jogosult, 39.000 Ft összegben. Itt azonban lemondási lehetőség nincs.

**Antalné Ihász Mária polgármester** a Mötv. 49. §. (2) bekezdésére, illetve az Önkormányzat Szervezeti és Működési Szabályzatáról szóló 8/2013. (VII.31.) önkormányzati rendeletre hivatkozva bejelentette személyes érintettségét a napirendet illetően és kérte a szavazásból történő kizárását.

Nóráp Önkormányzat Képviselő-testülete 2 igen szavazattal – ellenszavazat és tartózkodás nélkül – az alábbi határozatot hozta:

**1/2022. (I.17.) KT határozat**

Nóráp Önkormányzat Képviselő-testülete a polgármestert személyes érintettségére tekintettel a polgármesteri tiszteletdíj és költségtérítés megállapításával kapcsolatos szavazásból kizárja.

A döntést követően a jegyző kérte a képviselőket a szavazásra elsőként a polgármester tiszteletdíjának 2022. január 1-től 260.000 Ft összegben történő meghatározására:

Nóráp Önkormányzat képviselő-testülete 2 igen szavazattal – ellenszavazat és tartózkodás nélkül – az alábbi határozatot hozta:

**2/2022. (I.17.) KT határozat**

Nóráp Önkormányzat képviselő-testülete Antalné Ihász Mária polgármester részére 2022. január 1-től 260.000 Ft összegű tiszteletdíjat állapít meg.

A képviselő-testület utasítja a jegyzőt, hogy a MÁK Veszprém Megyei Igazgatósága felé a tiszteletdíj számfejtése iránt intézkedjen.

**Határidő:** azonnal

**Felelős:** jegyző

A döntést követően a jegyző kérte a képviselőket a költségtérítés megállapítására 39.000 Ft összegben:

Nóráp Önkormányzat képviselő-testülete 2 igen szavazattal – ellenszavazat és tartózkodás nélkül – az alábbi határozatot hozta:

**3/2022. (I.17.) KT határozat**

Nóráp Önkormányzat képviselő-testülete Antalné Ihász Mária polgármester részére 2022. január 1-től 39.000 Ft összegű költségtérítést állapít meg.

A képviselő-testület utasítja a jegyzőt, hogy a MÁK Veszprém Megyei Igazgatósága felé a költségtérítés számfejtése iránt intézkedjen.

**Határidő:** azonnal

**Felelős:** jegyző

**2.)Alpolgármester tiszteletdíjának, költségtérítésének megállapítása**

**Előadó:** Antalné Ihász Mária polgármester

**Antalné Ihász Mária polgármester** elmondta, hogy az alpolgármester tiszteletdíját a Mötv. 80. §. (2)-(3) bekezdésében foglaltak alapján úgy kell meghatározni, hogy a polgármester tiszteletdíjának 90 %-át nem haladhatja meg. Az alpolgármester is jogosult költségtérítésre a tiszteletdíj 15 %-a erejéig. Javaslata hogy az alpolgármester tiszteletdíját továbbra is 14.000 Ft összegben, költségtérítését 2.100 Ft összegben határozzák meg.

A polgármester kérte a képviselőket a tiszteletdij 14.000 Ft összegben történő megállapítására:

Nóráp Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**4/2022. (I.17.) KT határozat**

Nóráp község Önkormányzat képviselő-testülete az alpolgármester tiszteletdíját 2022. január 1-től továbbra is havi 14.000 Ft-ban határozza meg.

A képviselő-testület utasítja a jegyzőt, hogy a tiszteletdíj havonkénti számfejtéséről és kifizetéséről gondoskodjon.

**Határidő:** azonnal

**Felelős:** jegyző

A határozathozatalt követően a polgármester kérte a képviselőket a költségtérítés havi 2.100 Ft összegben történő megállapítására:

Nóráp Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**5/2022. (I.17.) KT határozat**

Nóráp község Önkormányzat képviselő-testülete az alpolgármester költségtérítését 2022. január 1-től továbbra is havi 2.100 Ft-ban határozza meg.

A képviselő-testület utasítja a jegyzőt, hogy a költségtérítés havonkénti számfejtéséről és kifizetéséről gondoskodjon.

**Határidő:** azonnal

**Felelős:** jegyző

1. **3.) Kötelező felvételt biztosító általános iskolai körzethatár véleményezése**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy a képviselők a napirend anyagát a meghívóval együtt kézhez kapták. (jkv. 3. melléklete)

Kérte a véleményeket.

Hozzászólás nem volt, a polgármester kérte a képviselőket szavazásra:

Kup község Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**6/2022. (I.17.) KT határozat**

Nóráp Község Önkormányzat Képviselő-testülete egyetért azzal, hogy Nóráp község teljes közigazgatási területére vonatkozóan a kötelező felvételt biztosító általános iskola: Kastély Német Nemzetiségi Nyelvoktató Általános Iskola - idegen nyelvű neve: Schloss Deutsche Nationalitätenschule - 8596 Pápakovácsi Fő utca 20.)

A képviselő-testület felkéri a polgármestert, hogy a döntésről a Pápai Tankerületi Központot értesítse.

**Felelős:** polgármester

**Határidő:** 2022. február 15.

A döntéseket követően a képviselők egyeztették a 2022. január 22-i „Téli vigasságok” c. rendezvény programját, feladatait.

Több napirend, hozzászólás nem volt, a polgármester a képviselő-testület nyilvános ülését 19.00 órakor bezárta.

K.m.f.

Antalné Ihász Mária Kissné Szántó Mária

polgármester jegyző